cyanic-selkie/wikianc huggingface dataset:
Fei Junlong
thumb|Fei Junlong vuonna 2011. Fei Junlong (s. 5. toukokuuta 1966) on kiinalainen avaruuslentäjä. Hän oli toinen taikonautti avaruudessa. Hän oli komentajana Shenzhou 6 -avaruuslennolla, joka lähti 12. lokakuuta 2005 ja kiersi maapallon 76 kertaa 4 päivässä 19 tunnissa ja 33 minuutissa.
Mohovaja ulitsa
Nimitys ja historia
1700-luvulla kadun varrelle alkoi muuttaa kauppiaita ja vuosisadan lopussa myös aatelisia. Lähellä keskustaa sijainnut hiljainen katu houkutteli asukkaikseen monia tiedemiehiä ja kirjailijoita. 1800-luvun puoliväliin saakka sen varrella oli yksi- ja kaksikerroksisia puu- ja kivitaloja. Vuosisadan loppupuolella ne korvattiin aatelisten näyttävillä yksityistaloilla sekä vuokrataloilla. Nykyinen rakennuskanta on etupäässä 1800–1900-lukujen vaihteesta.
Aiheesta muualla
59.94222°N, 30.34528°W
Simo Olavi Hämäläinen
Hämäläisen läpimurtoromaani on vuonna 1978 ilmestynyt Kätkäläinen. Vuonna 1995 hän sai valtion 15-vuotisen kirjailija-apurahan. Hämäläisen romaaneista Kätkäläinen ja Viiden miljoonan painajainen on tehty kuunnelmasovitukset. Markku Onttonen käsikirjoitti ja ohjasi Kätkäläisen pohjalta vuonna 1980 samannimisen elokuvan ja Kättenpäällepanijat-romaanin pohjalta vuonna 1984 elokuvan Kun Hunttalan Matti Suomen osti.
Tapani Ritamäki
Ritamäki sai vuonna 2018 ansioituneelle kustannustoimittajalle myönnettävän Alvar Renqvist -palkinnon.
Neulamäen kirjasto
Neulamäen kirjasto tai Neulamäen lähikirjasto on Kuopion Neulamäen ostoskeskuksen laidalla sijaitseva yleinen kirjasto. Se on osa Kuopion kaupunginkirjastoa.
Mango (vaatemerkki)
Mango on espanjalaisen Punto Fa, S.L.:n omistama vaatteiden vähittäiskauppaketju. Sen perustivat Katalonian Barcelonassa vuonna 1984 veljekset Isak ja Nahman Andic, joiden juutalaisperhe oli tullut siirtolaisina Turkista Espanjaan 1950-luvulla.
Vallonia
Hallitus
Hallituksella on käytössään virkakoneisto, laitokset ja hallinnosta vastaava henkilökunta, jonka tehtävänä on valmistella asetukset sekä toimeenpanna ne parlamentin säätämässä muodossa.
Kulttuuri
Vallonian alueellisia tunnuksia:
Harava
thumb|192px|Raskas harava maanmuokkaukseen ja kivien haravointiin.|alt= thumb|192px|Kevyt harava ruoholle ja lehdille.|alt= thumb|192px|Kaksipuolinen harava|alt=
Kaksoskide
Yksinkertaiset kaksoskiteet ovat joko kosketuskaksosia (eli kontaktikaksosia) tai tunkeutumiskaksosia (eli penetraatiokaksosia). Kosketuskaksosilla on yhteinen rakennepinta, joka ilmenee rajalla usein peilautumistasona. Plagioklaasi, kvartsi, kipsi ja spinelli sisältävät usein kosketuskaksosia. Tunkeutumiskaksosissa yksittäiset kiteet näyttävät läpäisevän toisensa symmetrisesti. Tunkeutumiskaksosia esiintyy usein ortoklaasissa, stauroliitissa, pyriitissä ja fluoriitissa.
Kaksosrajat
Kaksosraja ilmenee, kun kaksi samanlaista kidettä kasvaa yhteen, niin että kiteiden välillä on ainoastaan pieni epäsopeuma. Se on todella symmetrinen rajapinta niin, että kiteet ovat toistensa peilikuvia, ja kiteillä on tasaisin välein samat atomit. Tämä on paljon vähäenergiaisempi rajapinta kuin raeraja, joka muodostuu, kun sattumanvaraisesti suuntautuneet kiteet kasvavat yhteen.
Novellisto
"Onnellisen tietämättömänä hän juoksi pölkkyjä pitkin."]] Novellisto oli kustantamo Arvi A. Kariston julkaisema kausijulkaisu vuosina 1930–1936. Painopaikka oli Hämeenlinna.
Betfair
Betfair Ison-Britannian ulkopuolella
Betfair tarjoaa palveluitaan myös suomen kielellä. Suomessa kiistakapulana on ulkomaalaisten yhtiöiden oikeus markkinoida palveluitaan suomalaisille. Toistaiseksi asiasta on olemassa korkeimman oikeuden päätös ahvenanmaalaista Pafia vastaan, jonka mukaan Paf ei saa markkinoida palveluitaan Manner-Suomessa.
Mercedes-Benz C111
Mercedes-Benz C 111 on Daimler Benz AG:n vuosina 1969 – 1979 käyttämän koeauton tyyppinimi.
Aikalaisten koeajokokemuksia
"Tämä automalli tarjoaa tavoittamattoman yhdistelmän mukavuutta ja käsiteltävyyttä, jäljemmän ollessa pikemminkin kilpa-autojen luokkaa" (Paul Frère, Motor, 1970)
Piltdownin ihminen
thumb|Piltdownin ihmisen kallon rekonstruktio Piltdownin ihminen (Eoanthropus dawsoni) on väärennetty kallo ja leukaluu, joiden uskoteltiin olevan peräisin ihmisen kaukaiselta esi-isältä, ”puuttuvalta renkaalta” ihmisen ja apinan välillä. Fossiili ”löytyi” vuonna 1912 Piltdownista Englannista.
Piltdownin fossiilin virheelliset tulkinnat hidastivat evoluution tutkimusta useiden vuosikymmenien ajan. Se paljastui kiistatta väärennökseksi vasta vuonna 1953, jolloin havaittiin, että se koostui nykyihmisen kallosta, orangin leuasta ja simpanssin hampaista. Väärennöksen takana uskotaan olleen kallon löytäjän, harrastelija-arkeologi Charles Dawsonin, joka halusi päästä tiedeakatemian jäseneksi.
Löytyminen
Seuraavana vuonna ranskalainen geologi ja paleontologi Pierre Teilhard de Chardin löysi Piltdownin ihmisen kulmahampaan. Vuonna 1914 paikalta löytyi epätavallinen luinen työkalu, ja vuonna 1915 Dawson löysi kolmen kilometrin päästä toisen yksilön jäännöksiä. Tätä paikkaa ei kuitenkaan koskaan dokumentoitu tieteellisesti. Dawson kuoli vuonna 1916, eikä uusia fossiileja löydetty paikalta enää sen jälkeen.
Huijauksen paljastuminen
Saksalainen anatomi Franz Weidenreich esitti jo vuonna 1923, että kallonpalat olisivat todellakin peräisin ihmisen kallosta, mutta leuka olisi peräisin orangista. Palat olisi värjätty kemiallisesti näyttämään fossiloituneilta.
Kuvernementtikomissaari
Kuvernementtikomissaari oli Venäjän väliaikaisen hallituksen vuonna 1917 käyttöön ottama virka entisen keisarikunnan kenraalikuvernöörin arvon tilalle. Kuvernementtikomissaari oli kuvernementin hallinnosta vastaava virkamies.
Bomfunk MC’s
Historia
Yhtyeen menestyksen hetki oli vuosi 2000, kun single "Freestyler" nousi listojen kärkeen yli kymmenessä maassa, mukaan lukien Britannia ja Saksa. "Freestyler" oli Euroopan myydyin single vuonna 2000. Seuraavat In Stereo -debyyttialbumilta nostetut singlet eivät enää nousseet listamenestyjiksi ja samoin itse albumin myyntiluvut jäivät odotettua alhaisemmiksi, ollen kuitenkin noin 800 000 kappaletta maailmanlaajuisesti. Vuonna 2002 seurasi jatkoa albumilla Burnin' Sneakers. Suurimmaksi hitiksi nousi ”Something Going On”, joka nosti yhtyeen takaisin listojen kärkipäähän Saksassa.
Bablo
Historia
Myöhemmin 1990-luvulla Bablo oli muutaman vuoden tauolla. Hän teki kuitenkin uusia sävellyksiä ja sanoituksia, jotka päätyivät vuonna 2001 julkaistulle Taivas sinivalkoinen -albumille. Levyn nimikappale, Bablon oma käännös Tom Waitsin ”Jersey Girlistä”, tuli tunnetuksi samannimisen televisiosarjan tunnuslauluna.
Vuonna 2001 Bablo aloitti keikkailun Eero Raittisen, Harri Marstion ja Esa Elorannan kanssa nimellä Kultakurkut. Samanniminen albumi julkaistiin tammikuussa 2002. Bablolta ilmestyi albumi Taivas tanssii vuonna 2011. Vuonna 2013 ilmestyi kokoelma-albumi Reissumies – Kaikkien aikojen parhaat.
Töölön tornit
Tornit rakennettiin alun perin Hesperian sairaala-alueen henkilökunnan asunnoiksi. Nykyään niissä on tavallisia asuntoja sekä hotellitoimintaa nimellä Töölö Towers. Tornit remontoitiin vuosina 2010 ja 2012. Rakennusten julkisivu on maalattu keltaiseksi, ja niiden ikkunoiden ympärillä on valkoiset ruudukkomaiset viivat.
Aromaterapia
Käyttö
Aromaattisia öljyjä saadaan kukista, lehdistä, hedelmistä, kuorista, pihkasta ja juurista. Erilaisia tuoksuja ja tuoksuyhdistelmiä käytetään aromaterapiassa eri tarkoituksiin. Eteerisillä öljyillä aktivoidaan aromaterapiassa ihmisen kehon ja tunne-elämän tasapainoa ja harmoniaa.
Tutkimusnäyttö
Vaikka aromaterapialla voi olla positiivisia vaikutuksia mielialaan, sen fysiologista terveyttä edistävistä vaikutuksista ei ole juuri saatu näyttöä. Esimerkiksi vuonna 2008 Ohion osavaltionyliopistossa julkaistussa tutkimuksessa, jossa vertailtiin piristävänä käytetyn sitruunaöljyn ja rauhoittavana pidetyn laventeliöljyn sekä veden vaikutuksia koehenkilöihin, havaittiin etteivät sitruuna ja laventeli edistä haavojen paranemista, lievitä kipua tai tehosta immuunijärjestelmää sen paremmin kuin vesikään. Sitruuna vaikutti mielialaa kohottavasti, mutta laventelilla ei esiintynyt siihen liitettyä rauhoittavaa vaikutusta.
Nellie McKay
Taustaa
McKayn musiikin tyylilaji vaihtelee jazzista räppiin ja discosta funkiin. McKayn kappaleissa on usein poliittinen sävy: hän on "PETA:n ylpeä jäsen", ja kirjoitti laulun Columbia Universityn julmuuksista eläimiä kohtaan ("Columbia Is Bleeding") sekä laulun presidenttiehdokas Ralph Naderin hyväksi ("John John"). Tämän lisäksi hän on esiintynyt vasemmistolaisen radiokanavan WBAIn hyväksi järjestetyissä konserteissa.
Polysytemia vera
Hoito
Sytoreduktiivisessa hoidossa käytetään yleensä hydroksiureaa, interferoneita, ruksolitinibia tai busulfaania. Näistä hydroksiurea ja interferonit ovat ensisijaisia lääkehoitoja. Jos potilas on resistenssi tai yliherkkä hydroksiurealle eikä interferonit ole vaihtoehto, suositellaan seuraavaksi hoidoksi ruksolitinibia. Yli 65-vuotiaille voidaan tässä tapauksessa suositella myös busulfaania.
The Luciferian Crown
The Luciferian Crown on Archgoatin neljäs studioalbumi, joka julkaistiin 14. syyskuuta 2018. Se debytoi Suomen virallisen listan seitsemännellä sijalla, ja fyysisten albumien listan toisena.
Paatsivuono
Paatsivuono on kunta Tromssan ja Finnmarkin läänissä Pohjois-Norjassa. Paatsivuonon kunta sijoittuu kahden, jyrkkien vuorten reunustaman vuonon ympäristöön, Paatsivuonon ja Malankivuonon. Alueella on maataloutta. Tammikuussa 2013 tehdyn väestönlaskennan mukaan kunnassa oli 5 562 asukasta. Kunnan hallinnollinen keskus on Storsteinnes, jossa 890 asukasta. Toinen tärkeä taajama on Nordkjosbotn.
Hi (kana)
Latinisaatio
Kanat latinisoidaan samalla tavalla sekä Hepburn-, Kunrei-shiki että Nihon-shiki-järjestelmissä: ひ ja ヒ latinisoidaan « hi », び ja ビ latinisoidaan « bi » ja ぴ sekä ピ latinisoidaan « pi ».
Apassit
Alkuperä ja kieli
Apassien esi-isät olivat lähtöisin Kanadasta, jonne na-dené-kieliset ihmiset olivat asettuneet paljon ennen ajan­laskun alkua. Mackenziejoen alueelta kohti etelää alkaneen vaelluksen ajan­kohdasta ja käytetyistä reiteistä historian­tutkijat eivät ole päässeet yksi­mielisyyteen. Vaelluksen on arveltu tapahtuneen viimeistään 1400- ja 1500-lukujen aikana. Osa tutkijoista on ajoittanut muutto­liikkeen alkaneeksi jo 1200-luvulla. Toden­näköisesti apassien muutto tapahtui useana eri ryhmänä, ja käytetyt reitit vaihtelivat. Osa matkasi läpi tasankojen ja läntisimmät ryhmät läpi vuoriston. Apassit itse eivät koskaan ole myöntäneet tulleensa pohjoisesta vaan pitävät Yhdys­valtain lounaisia vuoristo­alueita alku­peräisenä koti­maanaan. Eräiden tutkimusten valossa osa apasseista valtasi muinaisen Mogollonin kulttuurin jäljiltä tyhjiksi jääneet alueet Arizonassa jo 1400-luvun aikana. Samalta aika­kaudelta on arkeo­logisissa kaivauksissa löytynyt New Mexicosta jäänteitä apassien läheisten kieli­sukulaisten navajojen kulttuurista.
Kielet
Apassi­kielet, eli eteläiset athabasca-kielet kuuluvat na-dené-kielten kieli­kunnan athabasca-kielten ryhmään. Apassi­kielet jaetaan edelleen käytännössä kolmeen ryhmään, kiowa-apacheen, itäisiin apassikieliin ja läntisiin apassikieliin. Itäisiin apassi­kieliin kuuluvat jicarilla, lipan sekä mescalero-chiricahua ja läntisiin apassikieliin läntinen apassi ja navajo. Kiowa-apache on näistä kaukaisin, mutta eri apassi­kielten puhujat ymmärtävät toisiaan, vaikkakaan eivät vaikeuksitta. Apassi­kielet ovat poly­synteettisiä kieliä, joten sanat voivatkin tarkoittaa eri asioita ja yhdistyä toisten sanojen kanssa.
Seremoniat
pienois|Apasseja näyttävissä rituaali­asuissaan. Apassien uskonnollisesta elämästä puuttuivat suuret vuosittaiset tilaisuudet. He harjoittivat kuitenkin monia seremonioita, joihin kuuluivat Sade­tanssi, Elon­korjuu­tanssi ja Auringon­nousun tanssi. Viimeiseksi mainittu oli omistettu nuorille tytöille, jotka olivat tulleet tiettyyn ikään. Se oli neli­päiväinen seremonia heidän naisellisuutensa kunniaksi, ja sen järjestivät tytön sukulaiset. Seremonia vahvisti samalla symbolisesti tyttöjen yhteyttä apassien vanhoihin perinteisiin ja ihmisten luomiseen liittyviin mytologisiin henkio­lentoihin. Nuorien tyttöjen seremonia oli niin tärkeä tapahtuma, että apassit olivat valmiit keskeyttämään sota­tilan saadakseen aikaa tilaisuuden järjestämiseen.
Vaatetus ja ulkonäkö
Apassit pitivät yleisesti leveitä nauhoja hiustensa ympärillä. Myöhempinä aikoina hiusten ympäri sidottiin kangas­huiveja. Miehet käyttivät lanne­vaatetta ja säärystimiä. Alku­peräiset asusteet kuten peurannahkainen paita ja eri­laisin symbolein koristeltu nahka­lakki saivat vierelleen uuden­laisia asuja. Kaiken­laiset kangas­vaatteet levisivät apassien keskuudessa yleiseen käyttöön, ja niitä joko ostettiin tai ryöstettiin. Pitkiä Meksikon intiaaneilta omaksuttuja hameita ja mekkoja saattoi usein näkyä miesten yllä. Niin naiset kuin miehetkin käyttivät pitkä­vartisia mokkasiineja, jotka olivat heidän vaatetuksensa tunnus­omaisin piirre.
Ensio Laine
Ura
Laine on kaikkien aikojen seitsemänneksi useimmin täysistunnoissa puhunut kansanedustaja.
Herakleitos
Ajattelu
Herakleitoksen todellisesta ajattelusta on vaikea saada selkoa säilyneiden tekstikatkelmien perusteella, vaikkakin katkelmia on säilynyt enemmän kuin keneltäkään häntä edeltäneeltä joonialaiselta ajattelijalta. Syy on ensinnäkin siinä, että säilyneet katkelmat ovat asiayhteydestään irrotettuja lyhyitä, aforistisia lauselmia. Toiseksi, koska Herakleitosta myöhemmin lainanneet ovat saaneet häneltä paljon vaikutteita, tehneet hänen ajattelustaan omia tulkintojaan ja valinneet hänen lauselmiaan tarpeidensa mukaan, on vaikea erottaa Herakleitoksen omaa ajattelua myöhemmistä tulkinnoista.
Sähkövaraus
thumb|right|300px|[[Sähkökenttä positiivisen ja negatiivisen pistevarauksen muodostaman systeemin ympärillä.]] Sähkövaraus eli sähkö­määrä (tunnus Q) on aineen tai hiukkasen ominaisuus, joka ilmentää, miten voimakkaasti kappale vuorovaikuttaa sähkökentän kanssa, täten vaikuttaen muihin sähkö­varauksen omaaviin kappaleisiin. Kappaleen sähkövaraus voi olla joko "positiivinen" tai "negatiivinen". Positiivisesti varautuneet kappaleet työntävät luotaan toisia positiivisesti varautuneita kappaleita, mutta vetävät puoleensa negatiivisesti varautuneita kappaleita; negatiivisesti varautuneet kappaleet taas vetävät puoleensa positiivisesti varautuneita ja työntävät luotaan toisia negatiivisesti varautuneita kappaleita.
Yleistä
Sähkövaraus on monille alkeishiukkasille tyypillinen ominaisuus. Kaikkien vapaina esiintyvien hiukkasten varaus on alkeisvarauksen e monikerta. Michael Faraday päätyi jo 1800-luvulla elektrolyysia koskevien tutkimustensa perusteella siihen, että sähkövaraus esiintyy vain erään perusyksikön monikertoina. Robert Millikan vahvisti tämän vuonna 1913 öljy­pisaroilla suorittamillaan kokeilla ja samalla myös mittasi alkeisvarauksen suuruuden. Esimerkiksi protonin varaus on +1 e ja elektronin −1 e. Kvarkkien varaus on kuitenkin +2/3 e tai −1/3 e, mutta vapaita kvarkkeja ei ole koskaan havaittu. Tämän ilmiön teoreettinen selitys on asymptoottinen vapaus.
Staattista sähköä saadaan helposti aikaan hankaamalla kahta eri ainetta vastakkain, esimerkiksi meripihkaa turkisnahalla tai lasia silkillä. Tällä tavoin sähköä johtamattomiin aineisiin voidaan saada merkittävä sähkövaraus. Ellei varaus kummastakaan kappaleesta pääse virtaamaan pois, kumpaankin muodostuu yhtä suuri, mutta vastakkaismerkkinen varaus, sillä varauksen säilymislaki pätee kaikissa ilmiöissä.
Vaikka kappaleen kokonaisvaraus olisi nolla, varaus voi kappaleen sisällä olla jakautunut epätasaisesti, esimerkiksi ulkoisen sähkökentän tai polaaristen molekyylien vuoksi. Tällaisissa tapauksissa kappaleen sanotaan olevan polaroitutunut. Polarisoitumisesta johtuvaa varausta sanotaan sidotuksi varaukseksi, kun taas varausta, joka johtuu siitä, että kappale on luovuttanut tai vastaanottanut elektroneja, sanotaan vapaaksi varaukseksi.
S/S Savonmaa
Viimeinen matka ja onnettomuus
Laivasta kuultiin varsinaisesti lisää vasta kello 01.28, jolloin Göteborgin radioasema vastaanotti hätäsanoman: ”Ashore outside Songvår.” (”Karilla Songvårin ulkopuolella.”). Kello 01.35 puolestaan Kristiansandin edustalla sijaitsevan Flekkerøyn radioasema vastaanotti hätäsanoman: ”Steamer Savonmaa touched ground outside Songvår.” (”Höyrylaiva Savonmaa pohjakosketuksessa Songvårin ulkopuolella.”) Aluksen sähköttäjä oli pyytänyt radioasemia suuntimaan alusta ja selvittämään aluksen sijaintia, jota sen oli itse hankala tehdä kovan merenkäynnin aiheuttaman rullauksen vuoksi. Göteborgin asema lähetti suuntimaviestin, jonka Savonmaa kuittasi vastaanotetuksi. Kello 01.42 laiva paikannettiin Oksøyn saarelta. Tjømen radioasema oli myös yhteydessä Savonmaahan, ja kello 01.50 Kristiansandin rannikkopelastus sekä Arendalissa sijainnut pelastusalus Ula saivat hälytyksen. Myös Ny-Hellesundin luotsiasemaan yritettiin saada yhteyttä, mutta puhelinlinjat olivat poikki. Alueella puhalsi 11-12 boforin myrsky, joka vastaa noin 30 m/s tuulennopeutta. Lumituisku oli tiheää, ja näkyvyys oli lähellä nollaa. Myös eräs toinen luotsi hälytettiin, mutta hän ei uskaltanut lähteä myrskyn keskelle pienellä luotsialuksellaan. Flekkerøyn radioaseman sähköttäjä pyysi Søgnen keskusasemaa tiedottamaan alueen kalastajia Savonmaan merihädästä. Kello 02.00 Blaavandin radioasema Tanskassa oli yhteydessä alukseen kysyen: ”Ønsker De øyeblikkelig assistanse?” (”Haluatteko välitöntä apua?”). Savonmaa vastasi ”Yes” ja vähän sen jälkeen ”Ja” (”Kyllä”). Minuuttia myöhemmin Savonmaa lähetti kysymyksen: ”Finnes det noen livredningsstasjon?” (”Onko olemassa pelastusasemaa?”). Tämä oli sähköttäjä Gustav Erik Forsblomin viimeinen viesti alukselta.
Etsinnät
Pari tuntia myöhemmin kalastusalus Rapp miehistönään Oskar Salthaug, tämän poika Sigurd sekä Oskarin veli Sverre Kåløy saapui paikalle. Løvspring lähti kohti rantaa raportoidakseen Savonmaan löytymisestä. Tällä välin Sigurd Salthaug ja Sverre Kåløy onnistuivat pääsemään luodolle pienellä soutuveneellään. Myös he etsivät eloonjääneitä kallionkoloista lähellä rantaa ilman tuloksia. Rannalle oli ajautunut suuria määriä hylkytavaraa. Sen joukossa oli pelastusveneen sirpaleita, radioaseman katto sekä tuhansittain puisia hyrriä, jotka olivat uusia vientiartikkeleita Englannin markkinoille. Lastiruumista purkautui yhä selluloosaa, paperipaaleja ja muuta lastia merenkäynnin jatkuessa. Toisen lähisaaren rannassa nähtiin pelastusveneen puisia ilmasäiliöitä. Toiveet eloonjääneiden löytämisestä ankarassa pakkassäässä olivat olemattomat.
Vasta seuraavana päivänä 21. tammikuuta sää oli rauhoittunut siinä määrin, että nimismies Arne Askildsen saattoi järjestää isomman etsintäpartion Kneblingenin luodolle. Merenkäynti oli edelleen äärimmäisen kovaa, sää oli kylmä ja lumituiskuinen. Noin 20 miestä pääsi luodolle jatkamaan etsintöjä. Etsintäpartio löysi lumesta verijälkiä, joita he seurasivat luodon keskustassa sijaitsevalle kalliohuipulle. Partio löysi kallion pohjoispuolelta 23-vuotiaan lämmittäjä Tor Bertil Nymanin ruumiin, joka makasi selällään, pelastusliivit yhä päällään. Hänen poskensa olivat yhä punaiset. Nymanin arvioidaan luopuneen toivosta havaittuaan olevansa luodolla, asettuneen nukkumaan ja paleltuneen kuoliaaksi. Samana päivänä Skogsøy/Buøyltä löytyi 29-vuotiaan lämmittäjä Arvo Vikströmin ruumis. Kneblingenin lahdelta etsijät löysivät hylkytavaran seasta kolmannen konemestarin Olof E. Henrikssonin ruumiin. Seuraavana päivänä löytyi vielä 29-vuotiaan donkey-mies Karl Holmströmin ruumis Landøyn saaren itäpuolelta ja 23. tammikuuta löytyi 18-vuotiaan lämmittäjä Alfons Grönroosin ruumis Langøyn saaren viereltä. Myöhemmin keväällä löytyi vielä kolme ruumista lisää, joista kaksi öysi sukeltaja M. Sørstad hylyn ja rannikon välistä ja yksi löydettiin onnettomuuspaikalta. Onnettomuudessa kuoli koko aluksen 26-henkinen suomalainen miehistö (eräissä lähteissä miehistön lukumääräksi ilmoitetaan virheellisesti 36), joista siis löydettiin yhteensä kahdeksan.
Muistomerkki
Muistomerkki paljastettiin 7. elokuuta 1938. Luodolle oli saapunut arviolta yli 300 erilaista venettä ja alusta ja tilaisuuteen arvioitiin osallistuneen yhteensä 4 − 6 000 ihmistä. Tilaisuudesta otetut valokuvat kertovat luodon olleen täynnä ihmisiä. Luotsialukselta puheen pitänyt merimiespastori Daniel Orädd siunasi vainajat Suomesta tuodulla maalla, ja monumentin vierelle pystytetyltä puhujankorokkeelta pidettiin lukuisia muistopuheita. Paikallaolijat lauloivat Maamme-laulun. Tilaisuuden kuluessa eräs Den Norske Amerikalinjen matkustajahöyrylaivoista ohitti paikan lippu puolitangossa antaen kolme pitkää äänimerkkiä. Mandalin merimiesyhdistys (Mandals sjømannsforening) pitää muistomerkkiä edelleen yllä vuosittaisilla talkoilla. Onnettomuuden jälkeen Ballastskjærene-karikolle saatiin määräraha lyhtyä varten, jota Mandalin merimiesyhdistys oli anonut jo vuodesta 1892 lähtien lukuisten onnettomuuksien tapahduttua alueella. Esimerkiksi kolme vuotta aikaisemmin islantilainen kutteri Hjalmur oli tuhoutunut samassa paikassa. Lyhty saatiin paikalle vuosi Savonmaan onnettomuuden jälkeen.
Lönn
Lönn on muun muassa seuraavien henkilöiden sukunimi:
Siimaevät
Lajit ja anatomia
Siimaevien heimoon kuuluu kahdeksan sukua ja lähteestä riippuen 33–41 lajia. Ruumiinrakenteeltaan ne ovat pitkulaisia ja heimon suurin laji jättisiimaevä (Eleutheronema tetradactylum) voi saavuttaa 180 cm:n pituuden. Lajien selkein tuntomerkki on kaksiosainen rintaevä. Ylempi osa on kiinni kiduskannessa, mutta alempi osa koostuu useasta pitkästä siimamaisesta ruodosta. Selkäeviä siimaevillä on kaksi ja ne ovat melko kaukana toisistaan. Selkäevistä etumainen on piikikäs. Pyrstöevä on kaloilla selkeästi haarautunut. Siimaevien suomut ovat pienikokoiset ja kalat ovat väritykseltään tyypillisesti hopeanharmaita tai ruskehtavia.
Suomen valokuvataiteen museo
Kokoelmat
Museon merkittäviä kokoelmalahjoituksia ovat esimerkiksi Uuden Suomen negatiiviarkisto sekä Kalle Kultalan kokoelma. Lehtikuvaaja Kalle Kultala oli sodanjälkeisen Suomen keskeisiä dokumentoijia. Alma Media / Iltalehti lahjoitti Uuden Suomen / Iltalehden kuva-arkiston negatiivit museolle vuonna 2004. Tässä kokoelmassa on noin 2,5 miljoonaa kuvaa. Kokoelmaa on järjestetty ja luetteloitu Suomen kulttuurirahaston apurahan turvin vuosina 2006–2009. Uusi Suomi oli yksi ensimmäisistä suomalaisista sanomalehdistä, jonka palkkalistoilla toimi ammattimainen lehtikuvaaja.
Julkaisut ja museokauppa
Museon julkaisujen painopiste on tutkimuksellisissa, näyttelyihin liittyvissä kirjoissa. Tutkimukset, temaattiset ja käsikirjatyyppiset julkaisut takaavat tiedon ja kuvien säilymisen. Museo tutkijoineen toteuttaa suomalaisen valokuvataiteen tutkimushankkeita, joiden pohjalta on valmistunut artikkelikokoelmia.
Sinuhe (nimi)
Sinuhe on Suomessa käytetty harvinainen miehen etunimi. Se tunnetaan Mika Waltarin menestysromaanista Sinuhe egyptiläinen (1945). Kirjailija hyödynsi teoksen pohjana muinaisegyptiläistä tarinaa, jossa esiintyy Sinuhe-niminen minäkertoja.
Helsingin yliopiston almanakkatoimiston julkaisemassa kissojen nimipäiväkalenterissa Sinuhen nimipäivä on 8. syyskuuta.
Naphtali Rudnitzky
Toiminta
Sodan jälkeen hän palasi Berliiniin, jossa jonkin ajan kuluttua kerrotaan antisemitistien häirinnän vaikeuttaneen hänen toimintaansa. Hän vieraili Suomessa jälleen 1923 ja samana vuonna Israelin Ystävät ry rekisteröitiin. Yhdistys tuki Rudnitzkyn työtä merkittävästi eritoten 1923–1932 välillä. Vuoden 1923 jälkeen hän toimi Potsdamista käsin Saksan juutalaisväestön keskuspaikoissa, kuten Berliinissä, Hampurissa ja Frankfurt am Mainissa. Hänen työnsä alkoi jälleen vaikeutua vuodesta 1932 lähtien, jolloin kansallissosialistit alkoivat ajaa arjalaisoppiaan. Heidän oppiensa mukaan ei-arjalaisilla ei olisi esimerkiksi ollut oikeutta toimia pastorina. Oppeja kannattanut Saksan kristittyjen uskonliike vaati 1933 arjalaislakien täytäntöönpanoa, Vanhan Testamentin käytöstä poistamista ja Uuden testamentin karsimista ”saksalaisen hengen” mukaiseksi. Toisin sanoen kristinusko piti puhdistaa "juutalaisuudesta". Rudnitzkyn toiminta vaikeutui ja hän muutti ensi Sveitsiin ja jonkin ajan kuluttua edelleen Pariisiin.
Fiat 128
Suomen ajoneuvorekisterissä oli vuoden 1999 lopussa 786 Fiat 128 -autoa.
Jeff Agoos
Maajoukkuedebyyttinsä Agoos teki tammikuussa 1988 Guatemalaa vastaan. Hän edusti Yhdysvaltoja kolmissa MM-kisoissa vuosina 1994, 1998 ja 2002. Viimeisen maaottelunsa Agoos pelasi Walesia vastaan toukokuussa 2003, ja kaikkiaan hänelle kertyi 134 maaottelua, joissa hän teki neljä maalia.
Agoos oli myös mukana Yhdysvaltojen vuoden 1992 futsal-maajoukkueessa, joka voitti hopeaa. Yhteensä futsalotteluita Agoosille kertyi 10, joissa hän teki kaksi maalia.
Feodor Kiseleff
Kiseleffin merkittävimmäksi omistukseksi muodostui Aleksanterin- ja Unioninkatujen kulmassa sijainnut sokeritehdas, jonka hän osti vuonna 1812 Bernhard Maneckelta. Helsingin kasvaessa tilat kävivät pian ahtaiksi ja Kiseleff siirsi 1820-luvun alussa tehtaan kaupungin ulkopuolelle Töölönlahden rannalle, mistä alkaen se tunnetaan Töölön sokeritehtaana. Vuosina 1839–1859 se oli Suomen ainoa sokeritehdas. Naapurissa toimi Kiseleffin niin ikään omistama tiilitehdas. Carl Ludvig Engel suunnitteli vanhasta Unioninkadun tehdasrakennuksesta Kiseleffin talona tunnetun liikerakennuksen. Kiseleff oli myös lukuisia merkittäviä tilauksia saanut rakennusurakoitsija. Hän muun muassa suoritti Hietaniemen hautausmaan perustustyöt vuonna 1829 ja rakennutti Nikolainkirkon (nyk. Helsingin tuomiokirkko) julkisivuportaikon vuosina 1839–1843.
Kiseleff valittiin ensimmäisenä venäläisenä Helsingin kaupunginvanhimpien joukkoon vuonna 1829 ja hän sai vuonna 1833 kauppaneuvoksen arvon. Ortodoksisen uskonsa säilyttäneestä Kiseleffin suvusta tuli yksi Helsingin porvariston eliittisukuja. Fjodor Kiseleffin lapsia olivat tehtailijat Nikolai Kiseleff ja Feodor Kiseleff nuorempi, yliarkkitehti Konstantin Kiseleff ja kartanonomistaja Anton Kiseleff.
Mika Viinanen
Ura
Viinanen on Turun Palloseuran kasvatti. Hän kuului TPS:n A-nuorten parhaimmistoon ja teki kaudella 1999–2000 37 ottelussa tehot 26+21=47. A-nuorissa hän voitti mestaruuden, hopean ja pronssin. Viinanen ei kuitenkaan saanut paikkaa TPS:n SM-liigajoukkueesta, joten hän pelasi kauden 2000–2001 Vaasan Sportin Mestis-joukkueessa. Kaudeksi Viinanen siirtyi Rauman Lukkoon. Kaudet 2004–2007 hän pelasi Tapparassa ja kaudet 2007–2009 hän pelasi jälleen Rauman Lukossa, jonka jälkeen kauden Oulun Kärpissä. Pelattuaan kauden Kärpissä Viinanen siirtyi heinäkuussa 2010 KHL-seura Traktor Tšeljabinskiin. Sopimus kattoi kauden 2010–2011.
Viinanen oli alkukauden 2012–2013 pelaamatta, mutta sai tammikuussa 2013 loppukauden kattavan sopimuksen Ilvekseen. Viinanen lopetti uransa kevääseen 2013.
Jarkko Pyymäki
Ura
Pyymäki oppi pelaamaan Nokialla mutta voitti naapurikaupungin Tapparan riveissä C-nuorten mestaruuden 1998. Hän piti yhden "välivuoden" mutta palasi takaisin kirvesrintojen junioreihin ja oli voittamassa taas kultaa vuonna 2001, nyt A-nuorissa. Kaudella 2002–2003 oli A:ssa joukkueensa paras pistemies saldolla 12+17=29 33 ottelussa. Nousi Tapparan liigaryhmään kaudeksi 2003–2004 ja on pysynyt siinä nyt neljä kautta. Nelosketjulaisen tehokkain kausi oli 2004–2005, jolloin syntyi 36 ottelussa 3+2 pistettä ja kahdeksassa playoff-pelissäkin kaksi syöttöpinnaa. Kahdella ensimmäisellä liigakaudellaan haki välillä myös pelituntumaa Mestiksen Kiekko-Vantaan riveistä neljän ottelun verran kummallakin kaudella.
Kyyttö
Esimerkkejä kansanrunoista
Tämän runon on laulanut sulhasen lupauksiin pettynyt morsian; häntä harmittaa, että talossa ei olekaan luvattua määrää lehmiä, vain muutama omapäinen elukka:
Juha Kiilholma
Ura
Kiilholma jatkoi kaudella 2012–2013 uraansa kaksivuotisella sopimuksella Hämeenlinnan Pallokerhossa. Toisella kaudellaan 2013–2014 hän kuului joukkueen suurimpiin onnistujiin ja oli HPK:n toiseksi paras pistemies Borna Rendulićin jälkeen. Kaudeksi 2014–2015 Kiilholma palasi kaksivuotisella sopimuksella kasvattajaseuraansa Porin Ässiin. Hänet nimettiin joukkueen varakapteeniksi. Kaudeksi 2015–2016 Kiilholma nimettiin Ässien kapteeniksi. Hän teki SM-liigan yhden kauden piste-ennätyksensä tehoilla 11+23=34, joilla Kiilholma jakoi joukkueen sisäisen syöttöpörssin voiton Antti Kerälän kanssa ja sijoittui sisäisessä pistepörssissä toiseksi Jarno Kärjen jälkeen. Marraskuussa 2015 hän teki kaksivuotisen jatkosopimuksen Ässien kanssa.
Koutero
thumb|230px|left|Kouteron avolouhos keskustan tuntumassa Kaupungissa sijaitsee avolouhostyyppinen rautakaivos ja siellä tuotetaan myös apatiittia. Lisäksi alueella on sahoja ja laajoja metsänhakkuita. Kouteroon johtaa 117 km:n pituinen rautatie Muurmannin radalta Kantalahdesta. Paikkakunnan nimi perustuu läheisen Kouterojärven nimeen; sana on saamelaista alkuperää ja tarkoittaa käärmettä.
Stauroliitti
Stauroliitti on osoitin- eli indeksimineraali, jota käytetään arvioitaessa, missä lämpötilassa, syvyydessä ja paineessa kivi metamorfoituu. Sillä on vähäistä käyttöä korukivenä.
Eric Schlosser
Pikaruokakansa
Schlosser on esiintynyt myös Morgan Spurlockin Super Size Me -elokuvan DVD-julkaisussa keskustelemalla elokuvan tekijöiden kanssa pikaruokateollisuudesta.
University Park (Texas)
Väestö
Kaupungin asukkaista 88,29 prosenttia on valkoisia, 6,65 prosenttia aasialaisia, 1,50 prosenttia afroamerikkalaisia ja 0,16 prosenttia intiaaneja.3,23 prosenttia asukkaista eivät ole Yhdysvaltain kansalaisia. Kaupungin väestön keski-ikä on 35,1 vuotta.
Mahatma
Termi tuli laajempaan käyttöön 1800-luvun loppupuolella H.P. Blavatskyn kirjoitusten myötä. Teosofian mukaan Mahatmat ovat korkealle kehittyneitä henkilöitä, jotka Valkoisen Veljeskunnan muodossa huolehtivat sivilisaatioiden henkisestä kehityksestä.
Pro Evolution Soccer (pelisarja)
Pro Evolution Soccer 2008 julkaistiin PlayStation 2:lle, Playstation 3:lle, PlayStation Portablelle ja Xbox 360:lle sekä Windowsille lokakuussa 2007. Maaliskuussa 2008 peli julkaistiin myös Wiille.
Sotilashallinto
Miehityshallinto
Syksyllä 1941 perustettiin suomalaisten joukkojen etenemisen vuoksi Itä-Karjalan sotilashallinto. Myös monia Suomen Moskovan rauhassa Neuvostoliitolle luovuttamia, mutta kesällä 1941 takaisin vallattuja alueita jäi hallitsemaan ylipäällikön alaisuudessa päämajan sotilashallinto-osasto kesä-heinäkuuhun 1944 siihen saakka, kun suomalaiset joukot olivat vetäytyneet.
Tukholman vapaasatama
1900–1945
Vuonna 1925 Vapaasataman toiminta siirtyi uuteen, kaupungin omistamaan yhtiöön AB Stockholms Frihamniin, jonka jälkeen satama-alue valmistui vuonna 1926. Betonisille laitureille asennettiin raiteilla liikkuvat satamanosturit, ja satama-altaat ruopattiin 10 metrin syvyisiksi. Alueelle rakennettiin useita suuria varastorakennuksia. Åke Tengelinin suunnittelemat makasiinit 1, 2 ja 3 on rakennettu vuosina 1918–1926. Kolmi-kuusikerroksiset rakennukset valmistettiin raudoitetusta betonista. Makasiini 1 sai punarappauksen ja makasiinit 2 ja 3 punatiilisen julkisivun. Satamaan rakennettiin myös ratapiha ja yhdysraide Värtaradalle. Lisäksi satamassa oli tiloja satama-, tulli-, posti-, lennätin- ja rautatiehallinnolle.
Vertaisverkko
Tiedostonjakoverkot
Tiedostonjakoverkot ovat tunnetuin vertaisverkkotyyppi. Niitä käytetään yleisimmin musiikin, elokuvien ja tietokoneohjelmien levittämiseen. Näissä verkoissa levitetään laittomasti paljon tekijänoikeuksien suojaamaa materiaalia, mikä on herättänyt erityisesti musiikki- ja elokuvateollisuuden pohtimaan vastatoimia.
Vertaisverkkojen heikkouksia
Vertaisverkoissa on seuraavia erityisiä heikkouksia, joita ei ole palvelin-asiakas-verkoissa:
Vertaisverkkoperiaatteen yhteiskunnallisia sovelluksia
Sen lisäksi, että vertaisverkot ovat teknisiä välineitä, jotka mahdollistavat epähierarkisen työskentelyn, sovelletaan samaa vertaisverkkoajattelua myös uudenlaisessa sosiaalisessa yhteistoiminnassa. Internet, tiedostojenjakopalvelut ja sosiaalinen media ovat kaksi- tai monisuuntaisen tietoliikenteen ja viestinnän ilmentymiä. Samoja piirteitä voi havaita esimerkiksi uusissa, alhaalta ylöspäin nousevissa, itseorganisoituvissa kulttuurisen ilmaisun ja tuotannon tavoissa (muun muassa tee-se-itse-ajattelu), joita hyödynnetään muun muassa kaupunkisuunnittelussa.
Eija Irene Korhonen
thumb|Eija Irene Korhonen Eija (Irene) Korhonen (s. 1954) on suomalainen kirjailija ja taiteilija, joka on kotoisin Helsingistä. Hänen asuinpaikkana on Göteborg Ruotsi.
Luettelo Suomessa uhanalaisista kovakuoriaisista
Suomen kovakuoriaislajeista 33 on luokiteltu äärimmäisen uhanalaisiksi, 73 erittäin uhanalaisiksi ja 227 vaarantuneiksi. Osa lajeista on luokituksestaan huolimatta mahdollisesti hävinneitä ja ne on merkitty luetteloon erikseen.
Pontuksen kaivanto
Kirjallisuutta
61.07917°N, 28.3125°W
Kulmataajuus
Kulmataajuus (tunnus \omega\,) ilmaisee, kuinka suuren kulman jokin sini-signaalin syntymistä kuvaava vektori pyörähtää aikayksikössä. Nimitystä kulmataajuus käytetään erityisesti elektroniikan ja sähkötekniikan signaalien yhteydessä. Fysiikassa ja mekaniikassa käytetään tavallisemmin termiä kulmanopeus. Tällöin sinimuotoisen signaalin ajatellaan muodostuvan pyörivästä vektorista, jonka kulmanopeus ilmaisee vektorin kulman muutoksen aikayksikössä.
Neil Hoban
Hoban voitti maansa mestaruuden amatöörien maantieajossa vuonna 1988 ja oli mukana samassa lajissa kyseisen vuoden olympialaisissa, joissa hän oli kahdeksastoista. Hän kisasi ammattilaisena vuosina 1990–1998 osallistuen pääasiassa Britteinsaarilla järjestettyihin kilpailuihin.
Robert Fisk
Ura toimittajana
Fisk kirjoitti useita kirjoja. Merkittävimpiä lienee yli 1 300-sivuinen The Great War for Civilization: The Conquest Of The Middle-East (2005).
Fisk haastatteli uransa aikana kolme kertaa Osama bin Ladenia.
Frode Estil
Estilin hiihtouran parhaat vuodet sijoittuivat 2000-luvun alkupuoliskolle. 2001 hiihdon MM-kisoissa Lahdessa Estil voitti kultaa Norjan viestijoukkueessa, kun ensimmäisenä maaliin tullut Suomen joukkue hylättiin, ja hiihti hopealle 30 kilometrin perinteisen hiihtotavan kilpailussa Viron Andrus Veerpalun takana.
Viisi elementtiä
Viiden elementin käyttö
Viisi elementtiä ovat kaikkien Kauko-Idän kansojen jokapäiväisen elämän osa, onpa kysymys ajanlaskusta, astrologiasta, pukeutumisesta, syömisestä, rakentamisesta, uskonnollisten menojen, hautajaisten tai juhlien järjestämisestä, taistelulajeista (武術 wǔshù) tai lääketieteestä.
Elementit astrologiassa
Kiinalaista astrologiaa ei voi harjoittaa ilman elementtien tuntemusta. Lähes jokainen sen osista luokitellaan elementtien mukaan. Tässä on muutamia luonnehdintoja ja yhteyksiä:
Elementtien keskinäiset suhteet
Kun kahden elementin välissä oleva elementti on heikompi suhteessa sitä edeltävään ja seuraavaan elementtiin, syntyy rajoittava kierto, jossa yksi elementti pääsee rajoittamaan toista. Tämä on rajoittava eli alistava kierto (克 kè).
Jäätynyt mies
Jäätynyt mies (Iceman) on vuonna 1984 valmistunut Fred Schepisin ohjaama yhdysvaltalainen elokuva, joka perustuu vanhaan eskimotarinaan.
Cajander
Askaisten Cajander-suku
Tunnetuimman Cajander-suvun kantaisä oli Askaisista lähtöisin ollut korpraali Erik Carström (1748–1826), jonka poika Karl (1778–1835) otti Turun triviaalikouluun mennessään uuden sukunimen Cajander. Nimi oli mahdollisesti johdettu hänen kotikylänsä Askaisten Kainun nimestä. Karlista ja viidestä hänen pojastaan tuli lukkareita. Näistä yhden poika oli lyseonrehtori K. A. Cajander, jonka jälkeläisiä suvun myöhemmät tunnetut jäsenet ovat. Vuonna 1935 A. K. Cajanderin ja Eino Cajanderin lapset suomensivat sukunimensä Kalelaksi, sillä K. A. Cajanderin Gallén-sukuinen äidinisä oli omistanut sen nimisen tilan Lemussa.
Willem Mengelberg
Mengelberg muistetaan parhaiten pitkästä kaudestaan kuninkaallisen Concertgebouw-orkesterin pääkapellimestarina vuodesta 1895 vuoteen 1945. Hän loi orkesterin maailmanmaineen erityisesti Gustav Mahlerin teosten tulkkina. Mengelberg tutustui Mahleriin vuonna 1902 ja ystävystyi tämän kanssa; sen tuloksena säveltäjä itsekin vieraili usein johtamassa teoksiaan ja jopa tarkisti niiden soitinnusta Concertgebouw-salin akustiikkaan sopivammaksi. Mengelberg oli myös erinomainen Richard Straussin teosten tulkitsija, ja hänen äänityksiään pidetään edelleenkin korkeassa arvossa. Mengelbergin levytys Bachin Matteus-passiosta on sekin maineikas, joskin kiistelty.
Mengelbergin jälkimainetta tahraa hänen toimintansa toisen maailmansodan vuosina 1940–1945 kun Alankomaat oli natsi-Saksan miehittämänä. Mengelberg jätti suosiolla miehittäjien kannalta epämieluisen musiikin konserttiensa ohjelmistoista. Sodan päätyttyä hän joutui jättämään tehtävänsä ja sai porttikiellon toimimiseen kapellimestarina Alankomaissa. Hän vetäytyi maanpakoon Sveitsiin ja kuoli juuri ennen kieltojakson päättymistä.
Fanny Crosby
thumb|right|Fanny Crosby Fanny Jane Crosby (Frances Jane Crosby) (24. maaliskuuta 1820 Brew­ster, Putnamin piirikunta, New York – 12. helmikuuta 1915 Bridgeport, Connecticut) oli protestanttisista virsistään tunnetuksi tullut yhdysvaltalainen laulunkirjoittaja ja runoilija.
Crosbyn virsiä ja lauluja suomeksi
Seurakunta laulaa
Ruotsin kirkon virsikirja
Tore Ruud Hofstad
Ensimmäisen ja ainoaksi jääneen hiihdon maailmancupin osakilpailuvoittonsa Hofstad saavutti Kuusamossa 27. marraskuuta 2005.
Cosplay
Cosplay Suomessa
Suomessa järjestetään useita 'coneja', joihin liittyy cosplayta. Näitä tapahtumia ovat esimerkiksi Animecon Kuopiossa, Desucon Lahdessa, eri paikkakunnilla vuosittain järjestettävä Finncon, Ropecon Helsingissä sekä Tracon Tampereella. Myös videopeleihin ja tietokonedemoihin keskittyvässä Assembly -tapahtumassa on cosplay-kilpailu. Hahmoja on lukemattomia ja tapahtumissa valokuvataan paljon niin tuttuja kuin tuntemattomiakin cosplayereita. Conit ovat yhteisöllisiä tapahtumia ja monet saapuvat paikalle pääasiassa tapaamaan ystäviään, vaikka jokaisella conilla onkin muuta ohjelmaa kuten paneeleja ja erilaisia työpajoja.
Qatar
Qatarin pinta-ala on noin 11 586 neliökilometriä ja pääkaupunki Doha. Maassa sijaitsee suuri Yhdysvaltojen ilmavoimien tukikohta.
Qatarin äkkirikastuminen öljytulojen ansiosta on tehnyt maan taloudesta hyvin haavoittuvan ja niinpä maa on pyrkinyt viime vuosikymmenien aikana monipuolistamaan elinkeinorakennettaan. Muun muassa maataloutta on tehostettu rakentamalla kastelujärjestelmiä ja uuden teollisuuden sijoittumista maahan on tuettu.
Itsenäisyys
Maassa on ollut vallankaappauksia ja vastavallankaappausyrityksiä perheenjäsenten kesken vuosina 1972, 1995 ja 1996. Valta on kuitenkin pysynyt Al Thanin suvun käsissä. Vuonna 1995 valtaan tullut emiiri šeikki Hamad bin Khalifa muutti hallintoa demokraattisemmaksi. Uusi perustuslaki tuli voimaan 2005. Qatar antoi 1990-luvulla Yhdysvaltain käyttää maata sotilastukikohtanaan, ja Yhdysvaltain läsnäolo on sittemmin virallistettu.
Poliittinen järjestelmä
Qatar on perustuslaillinen emiirikunta, jota hallitsee Al Thanin suku, jonka jäsenillä on käytännössä kaikki merkittävimmät hallinnolliset tehtävät. Suku on kuitenkin laaja ja hajanainen. Emiiriksi nousi vuonna 2013 Tamim bin Hamad Al Thani, kun hänen isänsä Hamad ibn Khalifa al-Thani luopui vallasta. Tamim antoi heinäkuussa 2021 parlamentille hieman valtaa, sillä se sai mahdollisuuden ehdottaa lakeja sekä hyväksyä tai hylätä valtionbudjetin.
Oikeuslaitos
Qatarin oikeuslaitos on nimellisesti itsenäinen, mutta emiiri nimittää tuomarit. Tuomareiden kausi on kolmivuotinen, eikä kausien määrää ole rajattu. Monet tuomareista on ulkomaalaisia, joten heidän asemansa riippuu käytännössä suoraan hallituksesta. Qatarissa on myös šaria-tuomioistuimia, jotka käsittelevät muslimien perheoikeutta.
Heptyyni
thumb|1-heptyynin rakenne Heptyyni on orgaaninen yhdiste, joka kuuluu alkyyneihin, joille tunnusomainen piirre on yksi kolmoissidos hiiliatomien välillä. Kaikki alkyynit (kuten myös heptyyni) ovat alkeenien tapaan tyydyttymättömiä yhdisteitä. Heptyynin molekyylikaava on C7H12.
Tantrinen seksi
pienoiskuva|Tantrista seksiä kuvaava tiibetiläinen patsas Tantrinen seksi on vajrayana-buddhalaisuudessa ja hindulaisuudessa esiintyvä käsite, jolla viitataan intensiiviseen ja syvälliseen nautintoon, jota seksistä haetaan. Tavoitteena on ennen kaikkea syvällisemmän hengellisen yhteyden löytäminen kumppaninsa kanssa ja erilaisten pelkotilojen lieventämistä. Tällä puolestaan pyritään lähenemään valaistumista. Tantrisessa seksissä pyritään myös tutustumaan omaan sekä kumppanin kehoon.
Blasphemer
Blasphemer on italialainen brutaalia death metalia soittava yhtye, joka perustettiin vuonna 1998. Ensimmäinen täyspitkä albumi "On the Inexistence of God" julkaistiin vuonna 2008.
Normannit
pienoiskuva|350px|Normannien valloitukset punaisella. Normannikulttuuri oli erityisen yritteliäs ja mukautuva, minkä ansiosta se levisi Pohjois-Ranskan [[Normandiasta muun muassa Englantiin, Skotlantiin ja Irlantiin sekä Välimeren alueella Etelä-Italiaan, Sisiliaan ja Maltalle.]] Normannit ("pohjoisen miehet") olivat skandinaavisperäinen, Normandian seudulle Ranskaan asettunut väestö, joka keskiajalla vaikutti merkittävästi muun muassa Britteinsaarilla ja Välimerellä.
Blasphemer
Historia
Vuonna 2004 yhtye teki ensimmäisen ulkomaan keikkansa, Belgiassa Front-Fest II -festivaaleilla. Samana vuonna basisti erosi yhtyeestä, mutta uusi basisti saatiin nopeasti tilalle. Pienen ajan kuluttua yhtye jatkoi keikkailuaan, mm. Disgorgen ja Sanatoriumin kanssa.
Mestarien liigan kausi 2007–2008
Mestarien liigan kausi 2007–2008 oli Mestarien liigan 16. kausi ja Euroopassa pelattavan jalkapallocupin 53. kausi. Loppuottelu pelattiin Lužnikilla, Moskovassa 21. toukokuuta 2008. Kauden finaaliottelussa Manchester United voitti rangaistuspotkukisassa 6–5 Chelsean ja vei näin mestaruuden.
Kolmas karsintakierros
Toinen osaottelu otteluparissa Sevilla FC – AEK Ateena siirrettiin pelattavaksi 3. syyskuuta Sevillan pelaajan Antonio Puertan kuoleman ja Kreikan maastopalojen vuoksi.
Lyhenteiden selitykset: rp. = ottelu ratkaistu rangaistuspotkukilpailulla
Lohko H
O = ottelut, V = voitot, T = tasapelit, H = häviöt, TM = tehdyt maalit, PM = päästetyt maalit, ME = maaliero
King Animal
King Animal on Soundgardenin kuudes studioalbumi. Albumi julkaistiin 13. marraskuuta 2012
Nonyyni
thumb|250px|1-nonyynin rakenne Nonyyni on orgaaninen yhdiste, joka kuuluu alkyyneihin, joille tunnusomainen piirre on yksi kolmoissidos hiiliatomien välillä. Kaikki alkyynit (kuten myös nonyyni) ovat alkeenien tapaan tyydyttymättömiä yhdisteitä. Nonyynin kemiallinen kaava on C9H16. 1-nonyynillä kolmoissidos sijaitsee hiiliketjun ensimmäisen ja toisen hiilen (C) välillä.
Teemu Virkkunen
Teemu Virkkunen (s. 13. tammikuuta 1979 Haukipudas) on oululaislähtöinen jääkiekkoilija.
Pohjoinen jäämeri
Saastuminen
1960-luvulta 1980-luvulle asti Pohjoiseen jäämereen upotettiin noin 18 000 radioaktiivista kappaletta. Niihin kuuluu mm. venäläisiä jäänmurtajien osia, kokonaisia sukellusveneitä, niiden reaktoreita ja ydinpolttoainetta. Suurimman osan ei arvioida muodostavan uhkaa ympäristölle, mutta muutamien uhat on arvioitu merkittäviksi.
Tuula
Tuula on suomalainen naisen etunimi. Tuulan nimipäivä on vuodesta 1950 lähtien 14. toukokuuta. Tuula-nimen taustalla ovat ilmeisesti suomen kielen sanat tuuli ja tuulonen, mutta siihen on voinut vaikuttaa myös Larin-Kyöstin Tuulan tei -sanoitus. Tuula-nimen suosion osasyitä oli luultavasti vanhempi nimi Tuulikki. Kalevalassa Tuulikki on metsän kuninkaan Tapion tytär.
James L. Kemper
Sodan jälkeen
Kemperiin vatsaan osunutta luotia ei ollut mahdollista poistaa, ja Kemper kärsi kovista kivuista lopun ikäänsä. Sodan jälkeen hän työskenteli lakimiehenä, ja hänet valittiin jälleenrakennuksen jälkeen ensimmäiseksi Virginian kuvernööriksi 1. tammikuuta 1874. Hän kuoli vuonna 1887 Walnut Hillsissä Orangen piirikunnassa Virginiassa, minne hänet on haudattu.
Ali Shariati
Shariati sai nuorena uskonnonopetusta isältään ja kävi sen jälkeen opettajakoulua. Hän opiskeli Mašhadin yliopistossa arabian ja ranskan kieltä. Aktivoiduttuaan opiskelija-aikanaan poliittisesti hän joutui viettämään kahdeksan kuukautta vankilassa. Shariati jatkoi opintojaan Ranskassa ja väitteli sosiologian tohtoriksi Sorbonnen yliopistosta Pariisissa. Sorbonnessa hän tutustui ranskalaisiin sosiologeihin ja iranilaisiin toisinajattelijoihin. Palattuaan Iraniin hän joutui vuonna 1964 uudelleen puoleksi vuodeksi vankilaan. Vapauduttuaan Shariati toimi opettajana Mašhadin yliopistossa, mutta šaahin hallinto alkoi pian pitää hänen suosittuja luentojaan poliittisesti vaarallisina. Shariati siirtyi tämän jälkeen Teheraniin, ja osallistui vuonna 1969 Hosseiniyeh Ershad -nimisen uskonnollisen oppilaitoksen perustamiseen.
Vuonna 1972 Shariati vangittiin jälleen, tällä kertaa 18 kuukaudeksi, minkä jälkeen hänet asetettiin kotiarestiin. Saatuaan luvan lähteä maasta hän matkusti vuonna 1977 sairaalahoitoon Englantiin, jossa hän kuoli Southamptonissa pian saapumisensa jälkeen. Kuolinsyyksi ilmoitettiin virallisesti sydänkohtaus, mutta Shariatin kannattajat epäilivät hänen joutuneen šaahin turvallisuuspoliisin SAVAKin salamurhaamaksi. Shariatin Iranin nuorison keskuuteen kylvämien ajatusten on sanottu kuitenkin luoneen pohjan vuonna 1979 käynnistyneelle vallankumoukselle.
Jarkko Laine
Romaani- ja runotuotanto
Laineen teosten läpikäyvä teema on eksistenssi, jota kuvaa hänen American Cowboy -teoksessa oleva säe “millekään et voi mitään itsellesi vain”.
Taqiyya
Ei-muslimeille valehtelu
Imaami al-Ghazali (1057–1111) tutki tilanteita, joissa valehtelu on luvallista. Hän kirjoitti: "'Puhumisen tarkoitus on saada aikaan tuloksia. Jos kiitettävä tulos saadaan aikaan joko valehtelemalla tai puhumalla totta, on laitonta valehdella, koska siihen ei ole tarvetta. Jos tavoite voidaan saada ainoastaan valehtelemalla, mutta ei puhumalla totta, on luvallista valehdella, jos tavoite on luvallinen. Valehtelu on pakollista, jos tavoite on pakollinen.'"Ghazali mainitsee esimerkkinä pakollisesta valehtelusta tilanteen, jossa muslimiveli autetaan piiloon tämän sortajilta. Ghazalin mainitsema "pakollinen teko" (fard, wajib) tarkoittaa šariassa tekoa, joka tuo ansioita ja tekemättömyydestä on määrätty rangaistus. Imaami al-Nawawi ja hanafi -oppinut Khalil Nahlawi tiivistävät luvallisen valehtelun seuraavasti: "'On verrattava valehtelemisesta koituvia pahoja seuraamuksia totuuden puhumisen seurauksiin. Jos totuudesta koituu pahempia seuraamuksia kuin valheesta, on oikeutettua valehdella. Jos valheesta on pahempia seuraamuksia tai ei tiedetä kummasta on pahempia seuraamuksia, on laitonta valehdella.'"Poikkeustapauksia, joissa valehtelu on luvallista tai pakollista on siten runsaasti. Periaate antaa luvan valehdella uskontoa koskevista asioista, joiden voi odottaa aiheuttavan vihamielisyyttä muslimeja kohtaan. Jos jonkin tavoitteen edistäminen on luvallista tai pakollista, ja tavoite voidaan saavuttaa vain valehtelemalla, teko on luvallinen tai pakollinen.
Osmo Hänninen
Hänninen toimi myös Turun yliopiston ja Joensuun yliopiston fysiologian dosenttina (1967–2004 ja 1981–2004) ja Suomen Akatemian tutkimusprofessorina 1980-81. Vuonna 1976 Hänninen perusti Länkiritarit Kuopion yliopiston fysiologian laitokselta väitelleiden kunniayhteisöksi
Koirankuonolainen
Koirankuonolaiset on vanha uskomus koiranpäisten ihmisten olemassaolosta. Uskomus tavataan jo kreikkalaisilla ja roomalaisilla. Viittaamalla vanhempiin kirjoittajiin Solinus (3. vuosisadalla) mainitsee sellaisten kansojen eläneen Intian vuoristoissa. Aithikos Istrialainen kertoo heidän asuvan kauimpana pohjoisessa meressä olevilla saarilla, ja yhtäpitävästi hänen kanssaan Adam Bremeniläinen kirjassaan pohjoisista maista ja kansoista sanoo niitä olevan mainitsemassaan Naistenmaassa (so. Suomessa), jossa miehet ovat väitteen mukaan koirankuonolaisia, jotka puhuvat kieltä, joka on puoleksi puhetta ja puoleksi koiranhaukuntaa. Hänkin kertoo niitä nähtävän vankeina Venäjällä.
Niko Jokinen
Amatöörinä Jokinen voitti keskisarjan Suomen mestaruuden vuosina 2007 ja 2008. Hän siirtyi P3 Boxing -ammattilaistalliin keväällä 2008.
Georgian hallinnollinen jako
Autonomiset tasavallat
Toinen Venäjän tukema separatistitasavalta on Etelä-Ossetia, joka sijaitsee pääosin Georgian Šida Kartlin hallintoalueella.
Hallintoalueet
Georgian alueet, suluissa alueen pääkaupunki ja numero kartalla: right|300px|Georgian hallintoalueet.
Throes of Dawn
Diskografia
Studioalbumit